|  |
| --- |
| Министерство на образованието и науката |
| |  |  | | --- | --- | | брой: 51, от дата 20.6.2014 г.   Официален раздел / МИНИСТЕРСТВА И ДРУГИ ВЕДОМСТВА | стр.17 | |
|  |
|  |
| Наредба за изменение и допълнение на Наредба № 5 от 2003 г. за оценяване и одобряване на учебници и учебни помагала |
|  |
| **МИНИСТЕРСТВО НА ОБРАЗОВАНИЕТО И НАУКАТА**  **Наредба за изменение и допълнение на Наредба № 5 от 2003 г. за оценяване и одобряване на учебници и учебни помагала** (обн., ДВ, бр. 49 от 2003 г.; изм. и доп., бр. 72 от 2003 г.; изм., бр. 46 от 2004 г., бр. 1 и 49 от 2006 г.; изм. и доп., бр. 33 от 2007 г.; изм., бр. 79 от 2008 г. и бр. 17 от 2009 г.)  **§ 1.** В чл. 5 думите „или подготвителните класове“ се заличават.  **§ 2.** В чл. 6, ал. 2 думите „във в. „Аз Буки“ и“ се заличават.  **§ 3.** В чл. 7 думите „във в. „Аз Буки“ се заменят с „на интернет страницата на Министерството на образованието и науката“.  **§ 4.** В чл. 11 се правят следните изменения и допълнения:  1. Създава се нова ал. 2:  „(2) Процедура за оценяване и одобряване на учебник може да се открие при непроменени учебни програми след изтичане на 4-годишен период на използване на учебника в обучението. Процедурата се открива след извършване на анализ и обективна оценка на ефективността и приложимостта на учебниците в учебния процес.“  2. Досегашните ал. 2, 3 и 4 стават ал. 3, 4 и 5, като в ал. 5 изразът „ал. 2 и 3“ се заменя с „ал. 3 и 4“, а думите „във в. „Аз Буки“ и“ се заличават.  **§ 5.** В чл. 12, ал. 1 се правят следните изменения и допълнения:  1. В т. 3 след думата „страните“ се поставя запетая и се добавя „със заличени търговски и финансови условия“.  2. Точка 5 се заличава.  **§ 6.** В чл. 13, ал. 1 изразът „ал. 2“ се заменя с „ал. 3“.  **§ 7.** В чл. 15 ал. 2 се изменя така:  „(2) При установяване на несъответствия в документите по чл. 12, ал. 1 вносителите се уведомяват писмено, като се определя дву­дневен срок за отстраняването им.“  **§ 8.** В чл. 17 ал. 1 се изменя така:  „(1) В комисията по оценяване на съдържанието се включват петима оценители – специалист в съответната научна област, експерт от Министерството на образованието и науката или от регионален инспекторат по образованието по съответния учебен предмет или професионално направление и учители.“  **§ 9.** Член 19 се изменя така:  „Чл. 19. (1) За установяване съответствието на проекта на учебник с всяко изискване по чл. 17, ал. 2 и чл. 18, ал. 2 се формира оценка, която може да е:  1. „да“ за случаите, в които проектът отговаря напълно на съответното изискване;  2. „не“ за случаите, в които проектът не отговаря на съответното изискване.  (2) Всяка оценка „не“ се мотивира писмено.“  **§ 10.** В чл. 20, ал. 2 текстът „отговаря напълно“ се заменя с „да“ и изразът „чл. 11, ал. 3“ се заменя с „чл. 11, ал. 4“.  **§ 11.** В чл. 24 се правят следните изменения и допълнения:  1. В ал. 3 след думата „извършва“ се добавя „в информационна система за класиране на Министерството на образованието и науката“.  2. Алинея 5 се изменя така:  „(5) Списъкът по ал. 4 се публикува на интернет страницата на Министерството на образованието и науката.“  3. Алинея 6 се изменя така:  „(6) Министърът на образованието и науката определя реда и условията за организирането и провеждането на избора в училищата.“  **§ 12.** Член 24а се заличава.  **§ 13.** В чл. 25 ал. 2 се заличава.  **§ 14.** В чл. 26 се правят следните изменения и допълнения:  1. Създава се нова ал. 2:  „(2) В случаите по ал. 1 директорът на училището попълва протокол по образец в информационната система за класиране на Министерството на образованието и науката.“  2. Досегашните ал. 2 и 3 се заличават.  **§ 15.** Член 27 се изменя така:  „Чл. 27. (1) Изборът във всяко училище се извършва според приложимостта на проектите на учебник от учителите, които преподават учебния предмет за класовете от съответния етап на степента на образование, с изключение на командированите и отсъстващите, поради ползване на законоустановен отпуск.  (2) От всички проекти на учебник всеки учител по ал. 1 избира три и отразява своя избор чрез електронно гласуване в информационната система за класиране на Министерството на образованието и науката.  (3) Учителят осъществява своя избор професионално, обективно и безпристрастно.“  **§ 16.** В чл. 29 се правят следните изменения и допълнения:  1. В ал. 1 текстът „се организира от МОН и“ се заличава и след думата „избора“ се добавя „в информационната система за класиране на Министерството на образованието и науката“.  2. В ал. 2 и 3 текстът „отговаря напълно“ се заменя с „да“.  **§ 17.** В чл. 30, ал. 1 изразът „чл. 11, ал. 2, т. 3“ се заменя с „чл. 11, ал. 3, т. 3“.  **§ 18.** В чл. 33б, ал. 2 текстът „25 до 31 януари“ се заменя с „25 до 30 септември“.  **§ 19.** В чл. 34, ал. 1, т. 2 думата „два“ се заменя с „четири“.  **§ 20.** В чл. 36 ал. 1 се изменя така:  „(1) При промяна на съдържанието на учебника министърът на образованието и науката определя трима оценители – двама учители и един експерт от Министерството на образованието и науката или от регионален инспекторат по образованието по съответния учебен предмет или професионално направление, които изготвят индивидуални становища.“  **§ 21.** В чл. 38 се правят следните изменения и допълнения:  1. Алинея 1 се изменя така:  „(1) Министърът на образованието и науката със заповед одобрява проекта на променен учебник, когато становищата за съдържанието, становището за графичния дизайн и становището за полиграфическото изпълнение са със заключение „Предлага за одобрение“, и отказва да одобри проекта на променен учебник, когато има становище със заключение „Не предлага за одобрение“.“  2. Създава се нова ал. 5:  „(5) В случаите на отказ за одобрение на проект на променен учебник на вносителите се предоставят становищата със заключения „Не предлага за одобрение“, при заявено писмено искане. Искането се подава в 7-дневен срок от получаване на съобщението по ал. 4.“  **§ 22.** В чл. 39 се правят следните изменения и допълнения:  1. Създава се нова ал. 2:  „(2) Върху учебниците по ал. 1 към имената на членовете на комисията по оценяване на съдържанието и на комисията по оценяване на графичния дизайн и полиграфическото изпълнение се добавят и имената на оценителите по чл. 36, ал. 1, 2 и 3.“  2. Досегашната ал. 2 става ал. 3.  **§ 23.** В чл. 42 се правят следните изменения и допълнения:  1. Алинея 2 се изменя така:  „(2) Заявлението по ал. 1 може да се подава всяка календарна година от 1 до 5 април и от 1 до 5 ноември.“  2. В ал. 4 думите „във в. „Аз Буки“ и“ се заличават.  **§ 24.** В чл. 43 правят следните изменения и допълнения:  1. Създава се нова т. 2:  „2. заверено от вносителя копие от издателски или друг договор, удостоверяващ правото за възпроизвеждане и разпространение, или извлечение от договора, което трябва да съдържа предмета на договора и подписите на страните, със заличени търговски и финансови условия;“.  2. Досегашните т. 2 и 3 стават т. 3 и 4.  **§ 25.** В чл. 48 ал. 1 се изменя така:  „(1) В комисията по оценяване на съдържанието се включват трима оценители – двама учители и експерт от Министерството на образованието и науката или от регионален инспекторат по образованието по съответния учебен предмет, професионално или образователно направление.“  **§ 26.** Член 50 се изменя така:  „Чл. 50. (1) За установяване съответствието на всяко изискване по чл. 48, ал. 2 и чл. 49, ал. 2 с проекта на учебно помагало се поставя оценка, която може да е:  1. „да“;  2. „не“.  (2) Всяка оценка „не“ се мотивира писмено.“  **§ 27.** В чл. 51 ал. 2 се изменя така:  „(2) Общата оценка е „Съответства на държавните образователни изисквания за учебниците и учебните помагала“, когато не по-малко от 85 % от общия брой на оценките са „да“ и всички оценки по изискванията на чл. 19 от Наредбата за учебниците и учебните помагала са „да“.“  **§ 28.** В чл. 54 се правят следните изменения и допълнения:  1. Създава се нова ал. 2:  „(2) Върху учебното помагало по ал. 1 на подходящо място се изписват и имената на членовете на комисията по оценяване на съдържанието и на комисията по оценяване на графичния дизайн и полиграфическото изпълнение.“  2. Досегашната ал. 2 става ал. 3, като след текста „по ал. 1“ се добавя „и ал. 2“.  **§ 29.** В приложение № 4 към чл. 43, т. 1 след текста „(възрастова група/клас/класове)“ се добавя „Вид на учебното помагало по чл. 8 от Наредбата за учебниците и учебните помагала ……………………………………………………………“.  **Преходна разпоредба**  **§ 30.** За процедурите по оценяване и одобряване на учебници и учебни помагала, които не са приключили към момента на влизане в сила на тази наредба, се прилагат досега действащите разпоредби.  Министър: **Анелия Клисарова**  4105 |